Ttimawit tettwaḥseb zik d tasekla tameẓyant, lameɛna timawit maci d ayen i d-yettawi umdan s yimi. Timawit d abrid-nni i ssexdamen yemdanen i wakken ad idiren taɣerma-nsen, nezmer ad d-nini d agraw n tenfaliyin ur yettwarun ara i d-yesnulfa yiwen n umdan s iman-is, deg ayen yeɛnan tamedyazt neɣ ayen i d-yesnulfa ugraw s tuget, am tmucuha d tullisin. Tasekla-agi d tin yesɛan assaɣ i yjehden d tudert n umdan, akken i d-tenna (D).Abrus :  tasekla tamensayt tella d timawit, tcud ɣer tudert n umdan deg tmetti 1. D anect-agi i yeǧǧan tasekla timawit tamensayt d agerruj s wacu nezmer ad nzux, ladɣa tamedyazt s wacu ssenfalayen ɣef wayen i yḍerrun deg tmetti, akken i d-yenna Mhammed ellawi :  deg tmettia war ansay n tira imdanen akk tugett-nsen d imedyazen 2. Isefraagi ttruḥun seg yimi ɣer tmezzuɣt, teddun seg umdan ɣer wayeḍ.